**Sociālo pakalpojumu saņemšanas iespējas pagastu pārvaldēs**

Rēzeknes novada iedzīvotāji pie sociālajiem darbiniekiem pagastu pārvaldēs var griezties šādos jautājumos:

1. par ģimenes vai personas atzīšanu par trūcīgu (iegūt informāciju par nepieciešamajiem dokumentiem un ienākumu līmeni trūcīgas ģimenes vai personas statusa piešķiršanai);
2. par sociālās palīdzības pabalstu veidiem un to piešķiršanas noteikumiem, kurus izmaksā Rēzeknes novada pašvaldība:
   * GMI pabalsts (garantētais minimālais ienākumu līmenis),
   * dzīvokļa pabalsts (daļēja apkures maksājumu vai kurināmā iegādes segšana),
   * pabalsts pilngadību sasniegušiem bērniem bāreņiem vai bez vecāku gādības palikušiem bērniem,
   * pabalsts audžuģimenēm,
   * vienreizējs pabalsts ārkārtas situācijā,
   * pabalsts aprūpes mājās nodrošināšanai,
   * pabalsts veselības aprūpei.
3. par izziņām atvieglojumu saņemšanai veselības aprūpei ar 100 % un 50 % atlaidi, ja ienākumi ir zem 120 vai 150 latiem mēnesī uz vienu ģimenes locekli vai personu;
4. par sociālo pakalpojumu saņemšanas jautājumiem:
   * ilgstoša sociālā aprūpe un sociālā rehabilitācija institūcijā pilngadīgām personām (Rēzeknes novada Strūžānu veco ļaužu pansionāts),
   * ilgstoša sociālā aprūpe un sociālā rehabilitācija institūcijā bērniem (Tiskādu bērnu nams),
   * īslaicīga sociālā aprūpe un sociālā aprūpe un sociālā rehabilitācija institūcijā pilngadīgām personām (Maltas sociālās aprūpes centrs, SIA ,,Viļānu slimnīca,, sociālās gultas),
   * sociālās aprūpes pakalpojumi dzīvesvietā – aprūpe mājās,
   * sociālās rehabilitācijas pakalpojumi bērniem, kuri cietuši no prettiesiskām darbībām (psihologa konsultācijas, krīzes centri),
   * valsts finansēta sociālās rehabilitācijas pakalpojuma saņemšana personām ar funkcionāliem traucējumiem (sanatorijas),
   * valsts finansēta sociālās rehabilitācijas pakalpojuma saņemšana Černobiļas atomelektrostacijas avārijas seku likvidēšanas dalībniekiem (sanatorija);
5. par palīdzību dzīvokļa jautājumu risināšanā (personas, kuras ir tiesīgas saņemt palīdzību dzīvokļa jautājumu risināšanā, sociālo dzīvokļu izīrēšana).